Gertrud Adelborg

Gertrud Virginia Adelborg (født 10. september 1853 i Karlskrona, død 25. januar 1942 i Gagnef) var en svensk feminist.

Liv og virke 
Gertrud Adelborg var i årene 1874–1879 privatlærer og ansatt som sekretær ved Svea hovrätt i perioden 1881-1883. Hennes livsgjerning utfoldet seg for det meste innenfor den svenske kvinnebevegelsen, og hun var knyttet til Fredrika Bremer-förbundet (FBF) fra dets grunnleggelse i 1884. Hun ble en innflytelsesrik skikkelse ved forbundets kontor i Stockholm. Fra 1886 fungerte hun som forstander i FBF, hvor hun var styremedlem i årene 1897-1915.

Hun tok initiativet til opprettelsen av FBFs jordbruksøkonomiske skole for utdannelse av lærerinner ved Rimforsa, hvor hun var styreleder i årene 1907–1921.

Sammen med Agda Montelius utgjorde hun FBFs delegasjon som i 1899 fremmet et forslag om kvinnelig stemmerett til statsminister Erik Gustaf Boström. Hun var i perioden 1902-1906 styreleder i Föreningen för kvinnans politiska rösträtt i Stockholm, og i Landsföreningen för kvinnans politiska rösträtt (LKPR) i 1903-1906. Adelborg hadde en viktig, men mindre synlig rolle i disse to forbundene.

I 1907 mottok hun medaljen Illis Quorum, og i 1915 ble hun æresmedlem i Fredrika-Bremers-förbundets styre.

Familie 
Gertrud Adelborg var datter av kommandørkaptein Bror Jacob Adelborg og Hedvig af Uhr, og søster av kunstneren Ottilia Adelborg og tekstilkunstneren Maria Adelborg. Hun forble ugift, og i 1904 flyttet hun til Gagnef sammen med sine søstre, hvor hun bodde til sin død.

Referanser 

Svenske kvinnesaksforkjempere
Personer fra Karlskrona